Lok Sabha Election 2019: जावेद अख्तर ने रमजान में वोटिंग पर कह डाली ये बात, वायरल हुआ Tweet  
जावेद अख्तर ने Twitter पर दिया रिएक्शन
अपनी बेबाकी के लिए पहचाने जाते हैं जावेद अख्तर
वायरल हो रहा है उनका Tweet
निर्वाचन आयोग (Election Commission) ने लोकसभा चुनाव 2019 (Lok Sabha Election 2019) की तारीखों का ऐलान कर दिया है और चुनाव के दौरान रमजान होने की वजह से कई तरह के सवाल उठाए जा रहे हैं. जावेद अख्तर (Javed Akhtar) ने भी रमजान (Ramzan) में लोकसभा चुनाव आने की बात को लेकर ट्वीट किया है और उनका ये ट्वीट जमकर वायरल भी हो रहा है. गीतकार और पटकथा लेखक जावेद अख्तर (Javed Akhtar) ने लोकसभा चुनाव के दौरान पड़ रहे रमजान को लेकर हो रही बहस पर नाराजगी जताते हुए इसे बेतुका करार दिया है.
 
I find this whole discussion about Ramzan and elections totally disgusting . This is the kind of distorted and convoluted version of secularism that to me is repulsive , revolting and intolerable . EC shouldn't consider it for a second .
 
जावेद अख्तर (Javed Akhtar) ने निर्वाचन आयोग (Election Commission) से इस पर बिल्कुल भी विचार नहीं करने का आग्रह किया है. बता दें कि चुनाव की तारीखों की घोषणा के बाद कुछ लोगों ने कहा कि रमजान के दौरान चुनाव होने से मुस्लिम समुदाय के लोगों को परेशानी हो सकती है. जावेद अख्तर (Javed Akhtar) ने ट्वीट किया, "मैं चुनाव और रमजान को लेकर इस पूरी बहस को बिल्कुल बेतुका मानता हूं. यह धर्मनिरपेक्षता का विकृत और पेचीदा रूप है जो मेरे लिए बेतुका, वीभत्स और असहनीय है. चुनाव आयोग को इस पर बिल्कुल विचार नहीं करना चाहिए."
समाजवादी पार्टी के नेता आजम खान और तृणमूल कांग्रेस के नेता और कोलकाता के महापौर फिरहाद हकीम ने सात चरणों के लोकसभा चुनाव की तारीखों पर सवाल उठाए जाने के बाद 74 वर्षीय गीतकार जावेद अख्तर की यह प्रतिक्रिया आई है. वैसे भी जावेद अख्तर (Javed Akhtar) सामाजिक सरोकार से जु़ड़े मामलों पर अपनी बेबाक राय के लिए पहचाने जाते हैं.